Mandag morgen er Greenpeace gået i aktion mod den kommende prøveboring efter skifergas ved Dybvad. Over 20 aktivister er på stedet og fire af dem er såkaldte klatrere og de har besat et af de kommende boretårne. - Vi gør det fordi fracking er noget af det mest hul i hovedet, man kan gøre i Danmark, siger Helene Hansen, som er en af de fire aktivister i boretårnet. Mandag morgen venter de på, at vinden løjer af, så de kan placere et 15x2 meter stort banner på boretårnet. Politiet skulle være tilstede, men har endnu ikke forsøgt at fjerne aktivisterne.
tv2nord.dk har her til morgen været i kontakt med en af de fire aktivister fra Greenpeace, der har besat et af boretårnene. Hun kalder skifergasboring for noget af det mest hul i hovedet, man kan gøre.